CELEX: 62010TN0431
Language: sk
Date: 2010-09-24 00:00:00
Title: Vec T-431/10: Žaloba podaná 24. septembra 2010 — Nencini/Parlament

20.11.2010   
            
            
               SK
            
            
               Úradný vestník Európskej únie
            
            
               C 317/40
            
         Žaloba podaná 24. septembra 2010 — Nencini/Parlament
   (Vec T-431/10)
   ()
   2010/C 317/72
   Jazyk konania: taliančina
   
      Účastníci konania
   
   
      Žalobca: Riccardo Nencini (Florencia, Taliansko) (v zastúpení: F. Bertini, advokát)
   
      Žalovaný: Európsky parlament
   
      Návrhy žalobcu
   
   
               —
            
            
               zrušiť na základe dôvodov uvedených v žalobe, rozhodnutie generálneho tajomníka Európskeho parlamentu zo 16. júla 2010 určené Riccardovi Nencinimu; oznámenie generálneho riaditeľa Generálneho riaditeľstva Európskeho parlamentu pre financie č. 312331 zo 4. augusta 2010 určené Riccardovi Nencinimu; a prípadne akékoľvek prepojené a/alebo predchádzajúce žalobou napadnuté akty,
            
         
               —
            
            
               subsidiárne zrušiť napadnuté rozhodnutie a vrátiť ho generálnemu tajomníkovi Európskeho parlamentu na opätovné a spravodlivo určil spornú sumu,
            
         
               —
            
            
               v každom prípade zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   Na podporu svojej žaloby žalobca, poslanec Európskeho parlamentu v období 1994 — 1999, uvádza tieto dôvody:
   
               —
            
            
               porušenie jazykového režimu Európskeho spoločenstva a následné porušenie zásady spravodlivého konania a zásady účinnej ochrany v rozsahu, v akom mali byť napadnuté dva dokumenty napísané v talianskom jazyku, t. j. jazyku členského štátu, ktorého je žalobca štátnym príslušníkom,
            
         
               —
            
            
               neprípustnosť požiadavky na údajnú dlžnú sumu z dôvodu premlčania práva na vymáhanie tejto údajne dlžnej sumy,
            
         
               —
            
            
               porušenie zásady kontradiktórnosti a účinnej ochrany. V tejto súvislosti je uvedené, že v prípade žalobcu prijal generálny tajomník Európskeho parlamentu konečné rozhodnutie na základe skutkových a právnych okolností, ktoré sú v jednej časti odlišné od okolností, ktoré boli predtým použité a o ktorých bol žalobca informovaný,
            
         
               —
            
            
               porušenie právnej úpravy náhrady nákladov európskych poslancov týkajúcich sa cestovných výdavkov zo strany Parlamentu, keď nebolo zohľadnené, že počas výkonu mandátu európskeho poslanca mal žalobca svoje bydlisko v Ríme. Riccardo Nencini totiž pokračoval v tomto meste, ktoré je hlavným mestom Talianska a centrum vnútroštátnej politiky vo svojej politickej činnosti národného zástupcu svojej politickej strany,
            
         
               —
            
            
               porušenie právnej úpravy náhrady nákladov európskych poslancov týkajúcich sa asistentiek a sekretariátu zo strany Parlamentu. Žalobca upresňuje, že previedol osobám, ktoré vykonávali pre neho prácu sekretárok, všetky náhrady získané na tento účel a neponechal si žiadnu časť,
            
         
               —
            
            
               žalobca nakoniec tvrdí, že bola porušená všeobecná zásada proporcionality.